اشگد غريب، اشگد مريب
يمكن أعجب من عجيب
يعني معقوله اللي صاير،
العدو يصبح حبيب ؟
أتشوفه بالظاهر ملاك
ما تعرفه ألحجي ذيب
يصبح الآمر الناهي
وأنت سمعاً بس تجيب
اشترجه من وحش البراري؟
عسل تاخذ لو حليب؟
لا ياعمي هذا ما يرحم اخو
لا بعيد ولا قريب
لا تصاحب من يضدك
ياكل بخيرك يكرهك
هم شفت ثعبان هايج
صار لجروحك طبيب
والمثل نعجة عربنة
ذاك بشار التركنه
صار بحضان الملالي
ننطر أنشوف اشتجيب؟
نموت ويحيى الوطن
16 – 07 – 2012